Retail&Agrobusiness

Rata anuală a inflaţiei a scăzut la 3,9% în august, după 4,1% în iulie, susţinută de scumpirea alimentelor cu 5%, faţă de 5,1% în iulie, a serviciilor cu 4,2% şi a mărfurilor nealimentare cu 2,9%, potrivit datelor transmise miercuri de Institutul Naţional de Statistică (INS).



Rata anuală calculată pe baza indicelui armonizat al preţurilor de consum (IAPC) este 4,1%.



Inflaţia lunară a ajuns în august la 0,06%, după ce alimentele s-au ieftinit cu 0,3%, în timp ce serviciile şi mărfurile nealimentare au crescut cu 0,2%.

De la începutul anului, cele mai mari creşteri preţ au fost înregistrate la citrice (22,8%), cartofi (16,7%), şi fructe proaspere (5,8%), în timp ce ouăle s-au ieftinit cu aproape 6,6%, iar gazele cu 4,93%.

Indicele preţurilor de consum şi rata medie lunară a inflaţiei

(sursa: INS)

BNR a menţinut în raportul trimestrial publicat la începutul lunii august prognoza pentru inflaţia la final de 2019, la 4,2% an la an, dar a revizuit marginal în sus previziunea pentru inflaţia la sfârşit de 2020, la 3,4%, de la 3,3% anterior.

Inflaţia core va accelera la 3,9% an/an la final de 2019, urmând să decelereze la 3,6% la finalul lui 2020.



